CELEX: C2006/294/47
Language: fi
Date: 2006-12-02 00:00:00
Title: Asia C-390/06: Ennakkoratkaisupyyntö, jonka Tribunale ordinario di Roma (Italia) on esittänyt 19.9.2006 — Nuova Agricast srl v. Ministero delle Attività Produttive

2.12.2006   
            
            
               FI
            
            
               Euroopan unionin virallinen lehti
            
            
               C 294/27
            
         Ennakkoratkaisupyyntö, jonka Tribunale ordinario di Roma (Italia) on esittänyt 19.9.2006 — Nuova Agricast srl v. Ministero delle Attività Produttive
   (Asia C-390/06)
   (2006/C 294/47)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale ordinario di Roma
   Pääasian asianosaiset
   
      Kantaja: Nuova Agricast srl
   
      Vastaaja: Ministero delle Attività Produttive
   Ennakkoratkaisukysymykset
   Onko EU:n komission 12.7.2000 tehty päätös, josta on ilmoitettu Italian hallitukselle 2.8.2000 päivätyllä kirjeellä SG(2000)D/105754, pätevä, kun tarkastelu rajoitetaan koskemaan siirtymäsäännöstä, jossa määrätään, että ”tuen tarpeellisuutta” koskevasta periaatteesta on — kyseistä järjestelmää ensi kertaa sovellettaessa — poikettava vain niiden hakemusten osalta, jotka ”on esitetty aikaisemmin voimassa olleen, komission 31.12.2006 asti hyväksymän järjestelmän perusteella pidetyssä viimeisimmässä hakumenettelyssä ja joita on pidetty tukikelpoisina, mutta joita ei ole maksettu tuohon hakumenettelyyn osoitettujen varojen riittämättömyyden vuoksi”, mistä on seurannut, että aikaisemmissa hakumenettelyissä esitetyt sellaiset hakemukset on — yhdenvertaisen kohtelun periaatteen ja perustamissopimuksen 253 artiklassa määrätyn perusteluvelvollisuuden vastaisesti — perusteettomasti jätetty ottamatta huomioon, joita ei ollut varojen puuttuessa tuettu ja jotka odottivat voidakseen tulla automaattisesti mukaanotetuiksi välittömästi seuraavassa hakumenettelyssä, tai tullakseen uudelleenmuotoilluiksi uuden järjestelmän mukaisesti pidettävässä ensimmäisessä ”sopivassa” hakumenettelyssä?